جمهورية الصين الشعبية (صينية متبسطة: 中华人民共和国 صينية تقليدية: 中華人民共和國) معروفة بالصين. جمهورية الصين الشعبية هى اكبر بلد فى شرق اسيا من حيث المساحة. الأوروبيون سمو الصين كاثاى" فى العصور الوسطى و بالذات الجزء اللى فى شرق نهر يانجتسى منقولة عن ماركوبولو. نهر امور او نهر هيلونج جيانج (بالصينية: 黑龙江) هو تاسع أطول نهر فى العالم (4,352 كم) و يصب فى المحيط الباسيفيكي و يرسم الحدود الطبيعية بين روسيا و الصين. جمهورية الصين الشعبية هيا اكبر بلد فى العالم حسب عدد السكان اللي وصل الى 1.43 بيليون سنة 2019 يعني حوالى خمس سكان العالم. جمهورية الصين الشعبية هى جمهورية شيوعية يحكمها الحزب الشيوعي الصين بنظام حكم الحزب الواحد. عاصمة الصين هى پيچينيج. رئيس جمهورية الصين الشعبية الايام دى هو شى چينپينج. بعد الاصلاحات الاقتصادية على نظام السوق سنة 1978 الصين بقت أسرع اقتصادات العالم ف النمو. الايام دى الصين اكبر دولة مصدرة في العالم و تانى اكبر مستورد للبضايع. الاقتصاد الصينى تانى اكبر اقتصاد ف العالم،حسب الناتج المحلي الاجمالى الاسمى. الصين عضو دايم في مجلس الأمن للأمم المتحدة. كمان عضو في منظمات كتيره بما فيها منظمة التجارة العالمية والابيك وبريك ومنظمة شانجهاى للتعاون ومجموعة العشرين.